Ríkisstjórnin styrkir baráttuna gegn félagslegum undirboðum og brotum á vinnumarkaði Ákvæði um keðjuábyrgð sem sporna á við mögulegri misnotkun á vinnuafli hér á landi hefur verið innleitt í lög um opinber innkaup , en það er þáttur í aðgerðum stjórnvalda til að vinna gegn félagslegum undirboðum og brotum á vinnumarkaði . Jafnframt hafa verið unnar leiðbeiningar , þar sem fjallað er um keðjuábyrgð og hvernig verktakar og opinberir aðilar geti uppfyllt lagalegar skyldur sem stuðla að ábyrgum vinnumarkaði á Íslandi . Hið nýja ákvæði um keðjuábyrgð á einnig að koma í veg fyrir undirboð og óeðlilega samkeppnishætti á vinnumarkaði . Snýr að verklegum framkvæmdum Keðjuábyrgðin snýr að verklegum framkvæmdum . Hún felur í sér að aðalverktaka er gert skylt að tryggja og bera ábyrgð á að allir starfsmenn , hvort sem um ræðir starfsmenn hans , undirverktaka eða starfsmannaleigna , sem koma að framkvæmd samnings fái laun , starfskjör , sjúkra - og slysatryggingar og önnur réttindi í samræmi við gildandi kjarasamninga og lög hverju sinni .